పీ.వీ. చలపతిరావు

పీ.వీ. చలపతిరావు  ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రెండుసార్లు విశాఖ పట్టభద్రుల నియోజకవర్గం నుండి ఎమ్మెల్సీగా పని చేశాడు.

జననం, విద్యాభాస్యం 
పీ.వీ. చలపతిరావు 26 జూన్ 1935న విశాఖలోని ఇసుకతోట పిఠాపురం కాలనీలో జన్మించాడు. ఆయన డిగ్రీ వరకు చదువుకున్నాడు. ఆయన భార్య రాధమ్మ, ఇద్దరు కుమార్తెలు, ఒక కుమారుడు పి.వి.ఎన్.మాధవ్ ఉన్నారు.

రాజకీయ జీవితం
పీ.వీ. చలపతిరావు పదేళ్ల వయసులోనే ఆర్ఎస్ఎస్ లో చేరాడు. ఆయన 1956 నుంచి 1966 వరకు పారిశ్రామిక విస్తరణ అధికారిగా పని చేసి ఆ తరువాత రాజకీయాల్లోకి వచ్చి ఎన్నికల్లో పోటీచేసేందుకు ఉద్యోగానికి రాజీనామా చేశాడు. చలపతిరావు 1967 నుంచి విశాఖ ఉక్కు ఉద్యమంలో, 1973లో ప్రత్యేకాంధ్ర ఉద్యమానికి నాయకత్వం వహించాడు. పీ.వీ. చలపతిరావు ఎమర్జెన్సీ కాలంలో లోక సంఘర్షణ సమితి రాష్ట్ర కార్యదర్శిగా ఉన్న ఆయన 19 నెలలు అజ్ఞాతంలో గడిపాడు. ఆయన1980 నుంచి 1986 వరకు భారతీయ జనతా పార్టీ ఆంధ్రప్రదేశ్ రాష్ట్ర అధ్యక్షుడిగా పని చేసి తొలిసారి విశాఖ పట్టభద్రుల నియోజకవర్గం నుండి 1974లో తొలిసారి, 1980లో రెండోసారి శాసనమండలి సభ్యుడిగా ఎన్నికయ్యాడు.

మరణం
పీ.వీ. చలపతిరావు అనారోగ్యంతో బాధపడుతూ విశాఖలోని ఆరిలోవ పినాకిల్ ఆసుపత్రిలో చికిత్స పొందుతూ ఆరోగ్యం విషమించడంతో 2023 జనవరి 1న మరణించాడు.

మూలాలు

1935 జననాలు
2023 మరణాలు